Titwal il-lista ta' pajjiżi fil-lista oranġjo tal-Covid-19 Il-Ministru responsabbli mis-Saħħa Pubblika fi stqarrija maħruġa aktar kmieni għarraf li, bis-saħħa tal-Artikolu tar-Regolamenti tal-2020 dwar Ittestjar Mandatorju ta' Ċerti Vjaġġaturi, qed tiġi riveduta l-lista ta' pajjiżi li tissemma fl-istess regolament. Kull vjaġġatur li jiġi minn xi pajjiż elenkat fil-lista riveduta ta' pajjiżi indikata hawn taħt għandu jipprovdi PCR COVID-19 test negattiv magħmul mhux aktar minn tnejn u sebgħin (72) siegħa qabel il-wasla tiegħu f'Malta. Vjaġġaturi ġejjin f'Malta minn xi wieħed fost dawn il-pajjiżi li jonqsu milli jipproduċu dan it-test jistgħu jkunu sottomessi għall-ittestjar f'Malta u jistgħu jkunu soġġetti għal kwarantina. Lista riveduta ta' pajjiżi: L-Andorra L-Awstrija Il-Belġju Il-Bulgarija Ċipru L-Estonja Franza Il-Ġappun Il-Ġermanja Il-Ġordan Il-Greċja L-Indoneżja L-Irlanda L-Italja (l-ajruporti kollha minbarra Sqallija u Sardenja) Il-Kanada Il-Kroazja Il-Latvja Il-Libanu Il-Liechtenstein Il-Litwanja Il-Lussemburgu Il-Marokk Monaco L-Olanda Il-PolonjaIl-Portugall (l-ajruporti kollha minbarra Madeira u Azores) Ir-Repubblika Ċeka Ir-Rumanija San Marino Slovakkja Is-Slovenja Spanja (l-ajruporti kollha minbarra Canarias) L-Iżvezja L-Iżvizerra It-Tajlandja It-Tuneżija It-Turkija L-Ungerija L-Urugwaj Il-Vatikan Dan l-avviż dwar il-lista riveduta ta' pajjiżi ser jidħol fis-seħħ is-Sibt 13 ta' Frar 2021 f'nofs il-lejl.